Limbažos

**PASKAIDROJUMA RAKSTS**

**Limbažu novada pašvaldības 2020.gada 26.marta saistošajiem noteikumiem Nr.5**

**“Nolikums par licencēto vēžošanu Limbažu Lielezerā 2020. – 2024.gadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu projekta nepieciešamības pamatojums | Zvejniecības likuma 10.panta piektā daļa nosaka, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm). Ministru kabineta 2015.gada 22.decembra noteikumu Nr.799 „Licencētās makšķerēšanas, vēžošanas un zemūdens medību kārtība” 7.punkts nosaka, ka Organizētājs (Limbažu novada pašvaldības aģentūra “ALDA”) izstrādā attiecīgo ūdeņu licencētās makšķerēšanas, vēžošanas vai zemūdens medību nolikumu, 10.punkts nosaka nolikuma saskaņošanas kārtību, un 13.punkts nosaka, ka attiecīgā pašvaldība ir atbildīga par nolikuma ieviešanu atbilstoši šiem noteikumiem, bet Organizētājs atbild par nolikumā un šajos noteikumos ietverto prasību izpildi. |
| 2. Īss projekta satura izklāsts | Saistošie noteikumi nosaka licencētās vēžošanas kārtību, vides un dabas aizsardzības prasības, vēžošanas licenču veidus, skaitu, maksu, saturu un realizāciju, licencētās vēžošanas organizētāja pienākumus un tiesības Limbažu Lielezerā 2020. – 2024.gadā. |
| 3. Informācija par plānoto projekta ietekmi uz pašvaldības budžetu | Budžetu papildina ienākumi no licenču tirdzniecības. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanā jāvēršas Limbažu novada pašvaldības aģentūrā “ALDA”. |
| 6. Informācija par konsultācijām ar privātpersonām | Notikušas konsultācijas ar privātpersonām, kas nodarbojas ar licencēto vēžošanu Limbažu Lielezerā. |

Limbažu novada pašvaldības

Domes priekšsēdētājs D. Zemmers